

**Задание**

**за изпълнение на услуга: „Сигнално-охранителна дейност” на офисите и оперативните салони на Алианц България Холдинг**

1. **Обща информация.**

Конкурсът се провежда за избор на Изпълнител за осигуряване на охрана на имущество, чрез двадесет и четири часов мониторинг и реагиране на алармените сигнали с въоръжени мобилни охранителни патрули на офисите и оперативните салони „Алианц България Холдинг“ АД.

**II. Изходни данни.**

Локациите за доставка са 66 на територията на цялата страна /приложение 3/.

Срокът на договора ще е 36 месеца.

„Алианц България Холдинг“ е компания състояща се от шест акционерни дружества – самостоятелни юридически лица. Компанията участник в конкурса кандидатства с условия валидни за всички дружества от групата. При спечелване на конкурса, ще бъдат сключени отделни договори с всяко едно от дружествата, при условията, с които е спечелен конкурса.

**III. Изисквания при изпълнение на доставка на услугите.**

**Участникът в конкурса следва да декларира възможност за изпълнение на следните изисквания подписани с ел. подпис:**

1. Възможност за охрана на имущество, чрез двадесет и четири часов мониторинг и реагиране на алармените сигнали с въоръжени мобилни охранителни патрули на офисите и оперативните салони „Алианц България Холдинг“ АД, находящи се на територията на Република България.
2. Пълно съответствие при осъществяването на дейността, предмет на конкурса, разпоредбите и изискванията на Закона за частната охранителна дейност и Закона за оръжието, боеприпасите, взривните вещества и пиротехническите изделия.
3. Наличие на действащ национален лиценз за извършване на частна охранителна дейност.
4. Да е изпълнявал дейността през последните 5 /пет/ години, без прекъсване.
5. Да покриват не по-малко от 80% от областните градове в България със собствени сили и средства.
6. Да покрива със собствени патрулни автомобили 80% от градовете в България с население от 15 000 до 50 000 души според НСИ към 31.12.2023 г
7. Опит в охраната на други банкови и финансови институции минимум три години.
8. Готовност за изпълнение на стандартите за сигурност и охрана на „Алианц Банк България“ АД.
9. Възможност за поемане на нови обекти на територията на страната, в кратки срокове.
10. Възможност за поддаване на информация чрез SMS на телефон или посочен имейл в определен час за включване/изключване под охрана на обектите.
11. Възможност за предаване на сигнала най-малко от два независими канала, посредством многочестотен алармен трансмитер и GPRS модул.
12. Възможност да поддържа комуникационната техника в постоянна техническа изправност.
13. Кандидата да разполага със Сертификат за качество ISO 9001
14. Кандидата да разполага със Сертификат за качество ISO 27001
15. Допуска се ползване на тристранни договори за изпълнение на мониторинг и/или реакция.
16. Кандидата да е регистриран като администратор на лични данни по реда на ЗЗЛД.
17. Кандидата да е регистриран по ЗДДС.
18. Кандидатите имат право след преминаването на конкурсните процедури да сключат договор (ако са одобрени) за централизирана охрана.

**В случай, че кандидатът не удостовери чрез изискуемите документи, описани по-долу в Раздел II, че отговаря на всички посочени изисквания, офертата му не се допуска до по-нататъшно разглеждане, респективно до класиране и сключване на договор.**

**С уважение,**

**Пламен Ерменков - Мениджър “Сигурност”**

**“Алианц България Холдинг” АД**